**ΕΛΛΗΝΙΚΗ ΔΗΜΟΚΡΑΤΙΑ Ηράκλειο 4/5/2016**

**ΔΗΜΟΣ ΗΡΑΚΛΕΙΟΥ**

**ΔΟΠΑΦΜΑΗ**

**ΤΑΧ. Δ/ΝΣΗ: M. Παπαδοπούλου 4**

**ΤΑΧ. ΚΩΔΙΚΑΣ: 712.02**

**ΤΗΛ: 300-100 και 300-090**

**Θέμα**: **Προμήθεια μετακινούμενων μπασκετών για τις ανάγκες των αθλητικών διοργανώσεων του ΔΟΠΑΦΜΑΗ με Κ.Α.: 10-7135.006** με τίτλο: **«Προμήθεια αθλητικού υλικού (μπάλες,βαράκια κλπ.) για τις ανάγκες του μαζικού αθλητισμού.».**

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΓΕΝΙΚΑ ΣΤΟΙΧΕΙΑ**

Η παρούσα τεχνική περιγραφή αφορά στην προμήθεια μετακινούμενων αναδιπλούμενων μπαγκέτων για τις ανάγκες που προκύπτουν από την μαζική άθληση από τον ΔΟΠΑΦΜΑΗ στις δημοτικές ενότητες του Δήμου Ηρακλείου στις οποίες διοργανώνονται αθλητικές και ψυχαγωγικές διοργανώσεις. Η προμήθεια έχει προβλεφθεί στον προϋπολογισμό του οικονομικού έτους 2016 του ΔΟΠΑΦΜΑΗ ***Κ.Α 10-7135.006 με τίτλο* «Προμήθεια αθλητικού υλικού (μπάλες,βαράκια κλπ.) για τις ανάγκες του μαζικού αθλητισμού.»** Η προμήθεια αφορά τον εξοπλισμό ο οποίος θα πρέπει να παραδοθεί σε πλήρη λειτουργία από τον ανάδοχο προμηθευτή σε θέσεις που θα του υποδειχθούν από τον ΔΟΠΑΦΜΑΗ.

**ΕΙΔΙΚΑ ΧΑΡΑΚΤΗΡΙΣΤΙΚΑ**

Κινητή μπασκέτα για μπάσκετ και μίνι μπάσκετ κατασκευασμένη από κοιλοδοκούς (στρογγυλούς ή τετράγωνους) βαμμένοι με ειδική εποξική βαφή για εσωτερική χρήση ή θερμογαλβανισμένοι για εξωτερική χρήση. Η μπασκέτα θα πρέπει να φέρει ορθογώνια κυκλική ή οβάλ βάση διαστάσεων η οποία να εξασφαλίζει την σταθερότητα της σε οποιοδήποτε ύψος χρησιμοποιηθεί με ή χωρίς αντίβαρα., αλλά με την χρήση νερού μέσα στην βάση.

Για την στήριξη του ταμπλό θα πρέπει να φέρει μπροστινή στήλη, σωληνοειδούς η τετράγωνης μορφής , κατασκευασμένη από σιδερένιο δοκό.

Θα πρέπει επίσης να φέρει πρόβολο από μεταλλική δοκό διατομής και όλα τα απαραίτητα δομικά στοιχεία για την ασφαλή στήριξη του ταμπλό. Απαραίτητος επίσης είναι ο μηχανισμός που ρυθμίζει την καθετότητα του ταμπλό σε κάθε θέση παιδειάς ανάλογα με την ηλικία και την επιλογή του χρήστη. Μήκος προβόλου από κέντρο βάσης μέχρι ταμπλό σε υψηλότερο σημείο 140cm+\_2cm.

Στο μπροστινό μέρος της κατασκευής για μέγιστη ασφάλεια των παιχτών θα πρέπει να υπάρχει στοιχείο ανάσχεσης το οποίο να εξασφαλίζει την ασφάλεια τους (πλαστικό ή ξύλινη κατασκευή, καλυμμένη με αφρώδες υλικό και επενδεδυμένη με συνθετικό υλικό). Σε περίπτωση που δεν έχει κάποιο σύστημα ανάσχεσης ο ανάδοχος υποχρεούται να παραδώσει με κάθε μπασκέτα αθλητικό στρώμα με αφρολέξ διαστάσεων 200 cm (ύψος) X 30 cm (πάχος) Χ 100 cm (πλάτος).

Η μπασκέτα θα πρέπει να έχει την δυνατότητα να μετακινείται με κύλιση σε τροχούς ανάλογης αντοχής και κατασκευής. Η ανύψωση και η κάθοδος της μπασκέτας θα πρέπει να είναι δυνατή σε διαφορετικά επίπεδα και σε ύψος από 2.00 έως και 3.05μ.. Η μετακίνηση της σε κάθετο επίπεδο θα πρέπει να είναι δυνατή με μηχανισμό ο οποίος να εξασφαλίζει την ασφαλή σταθεροποίηση στα επιλεγμένα ύψη και να κινείται με ευκολία με μανιβέλα κίνησης ή άλλο σύστημα.

Η μπασκέτα θα πρέπει να φέρει ακρυλικό ταμπλό (πλεξιγκλάς - διάφανο) διαστάσεων 83+\_2 εκ X 123+\_2 εκ. και πάχους 10±2 χιλ. με διαγράμμιση από διαφορετικό χρώμα στερεωμένο επάνω σε μεταλλικό πλαίσιο από μεταλλική δοκό πάνω στο οποίο στερεώνεται ενισχυμένο στεφάνι με νάιλον δίχτυ και με μαξιλάρια προστασίας στην κάτω ευθεία του.

Ο εξοπλισμός θα πρέπει να κατασκευασμένος από ανθεκτικά υλικά για ανώτερη ανθεκτικότητα στο χρόνο. Όλα τα μεταλλικά μέρη θα πρέπει να είναι καλυμμένα με δύο έως τρεις στρώσεις αντι-αποτριμματικής βαφής μετάλλου ενώ θα πρέπει να επικαλύπτονται από υλικό που αποτρέπει την υπεριώδη ακτινοβολία., για μεγαλύτερη διάρκεια ζωής. Όπου υπάρχουν δακτυλίδια ασφαλείας και άξονες θα πρέπει να είναι από ανοξείδωτο ατσάλι και δεν θα πρέπει να χρειάζονται μελλοντική λίπανση.

Τα μεταλλικά μέρη τους μπορούν να είναι από στρογγυλές ή τετράγωνες μεταλλικές σωλήνες με πάχος τοιχώματος 4-5±1 mm.

Οι συμμετέχοντες στο διαγωνισμό θα πρέπει να καταθέσουν με τις προσφορές τους πλήρη τεχνικά στοιχεία και ενημερωτικά φυλλάδια με φωτογραφίες του προς προμήθεια υλικού. Ο προμηθευτής θα πρέπει να παραδώσει με δικές του δαπάνες τον εξοπλισμό σε σημεία που θα του υποδείξει ο ΔΟΠΑΦΜΑΗ.

|  |  |  |  |
| --- | --- | --- | --- |
|  **Ο ΣΥΝΤΑΚΤΗΣ** **ΔΕΛΑΤΟΛΑΣ ΝΙΚΟΛΑΟΣ** | **Ο ΠΡΟΕΔΡΟΣ****ΒΟΥΡΕΞΑΚΗΣ ΓΕΩΡΓΙΟΣ**  |  |  |